Keskustelu Wikipediasta:Viikon kilpailu/Viikon kilpailu 2014-45

message: Minulla oli ajatuksena, että tässä kilpailussa ei saisi pisteitä henkilöartikkelien muokkaamisesta, koska tosiaan ajatukseni on koko ajan ollut, että kohteena ovat arvonimet, kunniamerkit ja muut mitalit itsessään, eikä suinkaan henkilö, joka sattuu olemaan ankkapurhan ruhtinas, joka taas on arvonimi. Mitäs tehdään, hylätäänkö pisteitä henkilöistä vai kuinka. En vasiten halua pisteitä vähentää vaan tarkoitus olisi ohjata kilpailijoita parantamaan muita artikkeleita kuin henkilöitä. Onkohan tarkemmassa rajaamisessa järkeä vai haittaako se muokkaajien valinnanvapautta? --Pxos (keskustelu) 3. marraskuuta 2014 kello 23.26 (EET)
replies: text: Niin oli minunkin ajatukseni, ja eiköhän säännöt ole kilpailunjärjestäjän päätettävissä. Toki kesken kilpailua sääntöjen muuttaminen on hiukan kyseenalaista (tosin missä tällä hetkellä mainitaan tarkat säännöt; luokassa palkinnot, ilmeisesti tarkoittaa myös kaikkia alaluokkia, jolloin palkitut henkilöt ovat mukana). --PtG (keskustelu) 4. marraskuuta 2014 kello 08.07 (EET)
replies: text: :Oman tulkintani mukaan kilpailun säännöt eivät tässä varsinaisesti muuttuisi kesken kilpailun. On olemassa kilpailun "perusajatus" eli a) aiheen ehdottajan hahmotelma kilpailun aiheesta ja b) se, miten kilpailun järjestävä henkilö toteuttaa tämän ehdotuksen. Joskus a on sama kuin b, kuten tässä, kun minä olen sekä ehdottaja että järjestäjä. Kun botti käy hakemassa luokasta sen sisältämät alaluokat ja kun ei ole  teknisesti mahdollista rajoittaa tätä hakua artikkelien aiheen perusteella, tästä syntyvät ongelmat eivät oikeastaan kuulu kilpailun varsinaisiin sääntöihin vaan ennemminkin kilpailun teknisiin asioihin.Botin aiheuttamat pistekummallisuudet huomataan poikkeuksetta vasta kun kilpailu on jo alkanut. Jos ongelmia ei saisi korjata kilpailun alkupäivinä, kilpailu olisi pakko toteuttaa kaikkine virheineen juuri sellaisena, kun sen asetukset sattuvat olemaan maanantaina kello 1 yöllä, kun botti tekee ensimmäisen kierroksensa. Nyt pitäisi vain päättää, miten asioita painottaa. Onko tärkeämpää, että kilpailuaiheet on tarkasti rajattu vai ajatellaanko, että minkä tahansa artikkelin muokkaus on aina tietosanakirjan parantamista, jolloin ahdas rajaaminen olisi pikemminkin haitallista.--Pxos (keskustelu) 4. marraskuuta 2014 kello 17.25 (EET)
replies: text: ::Itse kannatan aiheiden tarkempaa rajausta, jolloin pystymme kohdistamaan vähät voimavarat nimenomaa tietyn suppean/suppeahkon aiheen parantamiseen (näin kilpailuilla voimme saada joukolla jostain aihepiiristä oikeasti paremman). Mutta ikävä kyllä oma näkymykseni ei ole aina yhteisön näkemys. --PtG (keskustelu) 4. marraskuuta 2014 kello 19.45 (EET)
replies: text: :::Botin toimintaan on nyt tehty sellainen tekninen uudistus, että luokkien syvyyden voi määritellä toisistaan riippumattomaksi. Yritän rajata botin hakusyvyyttä niin, ettei se käy liian syvällä luokissa, koska syvältä luokkarakenteesta löytyy useinkin liian kaukana aiheesta olevia artikkeleja, mutta ei tämä keino ole lopulta lainkaan onnistunut. Nyt käyttäjältä K-Pedia katosivat melkein kaikki pisteet, kun artikkelit olivat syvyydellä viisi neljä. Jos joku haluaa parannella akateemikoista kertovia artikkeleja, niin botin mielestä ne ovat syvyydellä kaksi yksi (Arvonimet → Akateemikot) ja hän saa näin henkilöartikkeleista pisteitä vaikka K-Pedia ei saa. Jos syvyyden laittaa liian pieneksi, botti ei taas anna pisteitä sellaisista artikkeleista, jotka sattuvat olemaan pitemmän ketjun päässä. Tätä rajausta ei voi tehdä botilla, vaan järjestäjän olisi käsipelillä hylättävä pisteet artikkeleista, jotka hänen mielestään ovat liian kaukana. Tein näin viikon kilpailussa nro 42-2014, koska siellä oli helppo sanoa, mikä liittyy sodankäyntiin ja mikä ei. Tässä tuollaisen rajan vetäminen on paljon hankalampaa. En tiedä vielä, palautanko luokan syvyyden suuremmaksi, jolloin K-Pedia saa pisteet takaisin. --Pxos (keskustelu) 4. marraskuuta 2014 kello 20.51 (EET) Kommenttia muutettu: Botin syvyysluku määritelty uudestaan kommentin kirjoittamisen jälkeen, joten korjataan luvut tekstiin uuden syvyysluotauksen mukaisiksi. --Pxos (keskustelu) 5. marraskuuta 2014 kello 00.54 (EET)
replies: text: ::::Harmillista, että ongelmia on jälleen. Mitä ilmeisimmin viikkokisoihin ja niiden aihevalintoihin pitäisi varautua jatkossa joka kerta etukäteen tarkistelemalla luokkarakennetta ja sen mahdollisia sudenkuoppia. Tällöin ei ainakaan ihan niin todennäköisesti tulisi suuria yllätyksiä enää kilpailun alkaessa. Vaikka itsekin hahmotin/hahmotan tämän kilpailun nimenomaan palkintoja (yms.) eikä kaiken maailman palkittuja käsitteleväksi, pidän kuitenkin kahdesta pahasta pienempänä sitä, että pisteitä ropisee vaikka mistä kuin sitä, että pisteitä ei ropise jostakin, joka olisi kilpailun hengen ja alkuperäisen tarkoituksen mukaista. Näin ollen syvyysrajaus ei kuulosta kovin toimivalta lääkkeeltä. Manuaalisessa irtopisteiden karsinnassa täytyy olla niin julmettu vaiva, ettei sitä järjestäjältä voi missään nimessä vaatia (mutten sitä myöskään kiellä, jos mieli tekee). – Haltiamieli 5. marraskuuta 2014 kello 01.16 (EET)
=== Laitan kilpailuun aiherajauksen ===
Keskustelijat sekä omista pisteistään keskiviikkoaamuna virheilmoituksen tehnyt Joe K. ovat sitä mieltä, että kilpailun aihe pitäisi rajata varsinaisiin palkintoihin ja arvonimiin eikä suinkaan henkilöartikkeleihin. Mielestäni myöskään hallitsijoista kertovat artikkelit eivät kuulu kilpailun aiheeseen vain sen vuoksi, että he ovat sulttaaneja, joka taas on arvonimi. Muutan kilpailun rajausta niin, että pisteitä saa vain palkintoja ja arvonimiä suoraan koskevista artikkeleista. Samalla rajauksen vuoksi lasken ruskean palkintoruusukkeen pisterajaa poikkeuksellisesti alemmas niin, että jo sadan pisteen saavuttamisesta saa ruusukkeen, koska rajaus sulkee pois niin monta artikkelia. --Pxos (keskustelu) 5. marraskuuta 2014 kello 16.51 (EET)
thread_title:  Kilpailun kohteen rajaus 

message: Keskustelijat sekä omista pisteistään keskiviikkoaamuna virheilmoituksen tehnyt Joe K. ovat sitä mieltä, että kilpailun aihe pitäisi rajata varsinaisiin palkintoihin ja arvonimiin eikä suinkaan henkilöartikkeleihin. Mielestäni myöskään hallitsijoista kertovat artikkelit eivät kuulu kilpailun aiheeseen vain sen vuoksi, että he ovat sulttaaneja, joka taas on arvonimi. Muutan kilpailun rajausta niin, että pisteitä saa vain palkintoja ja arvonimiä suoraan koskevista artikkeleista. Samalla rajauksen vuoksi lasken ruskean palkintoruusukkeen pisterajaa poikkeuksellisesti alemmas niin, että jo sadan pisteen saavuttamisesta saa ruusukkeen, koska rajaus sulkee pois niin monta artikkelia. --Pxos (keskustelu) 5. marraskuuta 2014 kello 16.51 (EET)
thread_title:  Laitan kilpailuun aiherajauksen